**Egyéni fejlesztési terv minta- óvodai**

***FEJLESZTÉSI TERV***

**Gyermek neve: P. A.**

**Életkora:** 6;6 év

**BNO kód, diagnózis:** F 83 Kevert fejlődési zavar

**Gyógypedagógus:** X.Y.

***Nagymozgások***

**VESZTIBULÁRIS:**

cél: a vesztibuláris rendszer ingerlésével egyensúly fejlesztése, aktuális figyelmi állapot javítása

* + passzív: hintáztatás nagylabdán, tölcsérben; forgatás tölcsérben
	+ aktív: rugózás rugós deszkán, nagylabdán; hintázás tölcsérben; popsin forgás, kutyaforgás, forgás álló helyzetben és tölcsérben; egyensúlygyakorlatok nagylabdán és eszköz nélkül

**KOORDINÁCIÓ:**

cél: mozgásának rugalmassága javuljon, a szökdeléseket ne teli talppal, hanem emelt sarokkal végezze

* + ugrálás trambulinon
	+ páros lábon szökdelés helyben, célba, majd akadályok között/fölött
	+ egy lábon ugrálás helyben, célba, majd akadályok fölött/között

**ESZKÖZZEL VÉGZETT GYAKORLATOK:** végighaladás fokozatosan nehezedő akadálypályákon

**RITMUSNEVELÉS:** ritmusérzék fejlesztése mondókák és ritmushangszerek segítségével

* tempó**-** és hangerőváltások
* botocskák, labda, kendők, ritmushangszerek használata

***Finommotorika:***

cél: szem –kéz koordináció összehangolása; helyes ülés, testtartás, ceruzafogás kialakítása; eszközhasználat (pl. olló, ragasztó) javítása; színezés során a vonalhatárok minél pontosabb betartása; rajzkészség ügyesítése

* ***KÉZMOZGÁSOK ÖSSZERENDEZÉSE***
	+ ***UJJMOZGÁSOK ÜGYESÍTÉSE***
		- ESZKÖZZEL***:*** újságpapír gyűrése két kézzel, majd egy kézzel; apró magvak válogatása; Pötyi – játék; fűzős-játékok; nagy méretű gyöngyök fűzése; gyurmázás; papír-hajtogatás; vágás ollóval
		- ESZKÖZ NÉLKÜL***:*** mondókával egybekötött ujjtornák, ujj-masszírozók
* ***RAJZKÉSZSÉG FEJLESZTÉSE:***
	+ - megalapozása finommotorikát fejlesztő gyakorlatokkal
		- egyszerű ábrák kiegészítése; egyszerű, sematikus rajzok elkészítése közösen
* ***KÜLÖNBÖZŐ KÉZMŰVES TECHNIKÁK GYAKORLÁSA:*** aktuális évszakhoz, ünnephez kapcsolódó kézműves munkák készítésetépés, gyűrés, ragasztás, rajzolás, színezés, festés során

***Beszéd, kommunikációs készségek:***

* ***BESZÉDÉRTÉS:*** azélő beszédet pontosan észlelje; a feladatutasításokat megértse, képes legyen pontos végrehajtásukra
* szókincsbővítő gyakorlatok
* értésellenőrzés visszakérdezés és feladatutasítások végrehajtatása során
* rövid szöveg lényegének visszamondása hallás után
* ***SZÓKINCS:*** passzív szókincse bővüljön a megismert új kifejezésekkel, melyeket tudjon a megfelelő szövegkörnyezetben alkalmazni
* asszociációs játékok
* tárgyak, képek megnevezése
* szógyűjtés témakörre
* ***KIFEJEZŐ KÉSZSÉG:*** könnyen követhető, logikusan felépített közlései legyenek, használjon bővített mondatokat
* mondatbefejezés, - kiegészítés
* irányított párbeszédek, szituációs játékok
* beszélgetés a közelmúlt eseményeiről (pl. hétvége, ünnepek stb.)

***Érzékelés, észlelés:***

* ***VIZUÁLIS***

**differenciálás**: képes legyen apró különbségeket is észrevenni, a vizuális ingereket minél pontosabban észlelni

* + változtató játékok
	+ furcsaságok keresése képen
	+ azonosság keresése
	+ különbözőség keresése

**diszkrimináció**: képes legyen adott vizuális inger minél gyorsabb kiemelésére a háttérből

* + „Látom, amit te nem látsz…” – játék
	+ keresőjátékok a teremben
	+ „nyomozójáték” gazdagon részletezett képeken
* ***AUDITÍV***

**differenciálás:** képes legyen az auditív ingerek minél pontosabb megkülönböztetésére

* zajok, zörejek differenciálása (hétköznapi zajok felismerése, hang memória – játék stb.)
* hangszerek hangjának differenciálása
* hangkazettás – játékok („Sounds”, „Hétköznapok hangjai”, „Hangtörténetek”)
* szavak pontos ismétlése háttérzajban (a háttérzaj fokozatosan egyre zavaróbb)
* szópárok elhangzása során azok azonosságát ill. különbözőségét kell eldönteni

***Értelmi képességek:***

* ***ORIENTÁCIÓK***
	+ ***IDŐBELI ORIENTÁCIÓ***
		- **napszakok**: képes legyen a napszakok, illetve az azoknak megfelelő étkezések megnevezésére, aktuális napszak kiválasztására
			* képtörténet sorba rendezése (pl. egy gyermek egy napja)
			* napszak és tevékenység társítása
			* „villámkérdések”
		- **hét napjai**: képes legyen a hét napjainak felsorolására, ismerkedjen a „ma, holnap, tegnap” fogalmak helyes használatával
			* soroló - játék
			* feleselő – játék
			* „villámkérdések”
		- **évszakok**: képes legyen a négy évszak felismerésére, jellemzésére, sorrendjük megjegyzésére, az éppen aktuális évszak kiválasztására
			* évszakok jellemzése kép segítségével
			* asszociációs-játék
			* adott évszakhoz, ünnephez kapcsolódó kézműves tevékenységek
	+ ***TÉRI ORIENTÁCIÓ, TESTSÉMA***

cél: a két testfél differenciálása, jobb/bal irányok megkülönböztetése saját testen; képes legyen a testrészek megmutatására, ill. megnevezésére

* + - jobb/bal testfél megkülönböztetése, megfigyeltetése („kézfogó” kéz, ill. a szív oldala)
		- mozgással egybekötött mondókák (pl. „Itt a kezem, jobb és bal…”)
		- a testrészek, érzékszervek funkciójának tudatosítása
		- a teljes test végigmasszírozása tüskelabdával, közben testfél és testrészek megnevezése
		- megnevezett adott oldali testrész megmutatása (saját testen, társon, képen)
		- megmutatott adott oldali testrész megnevezése (saját testen, társon, képen)
* ***MATEMATIKAI KÉSZSÉGEK***
* ***LESZÁMLÁLÁSOK:*** tudjon apró tárgyakat hibátlanul leszámolni, mozgás – beszéd összehangolása
* ***MENNYISÉGFOGALMAK:*** globális mennyiség-felismerés bővítése; ujjkép-felismerés kialakítása tízig
* ***SZÁMFOGALOM:*** kialakítása ötös számkörben
* ***SZÁMOLÁSI KÉSZSÉGEK:*** pótlás és elvétel gyakorlása ötös számkörben (tárgyak segítségével)
* ***SZERIALITÁS:*** megkezdett ritmus – sorrend folytatása mozgással, apró tárgyakkal, színes pálcikákkal stb.

***Figyelem - koncentráció:***

* a megfigyelőképesség és
* a figyelem
	+ tartósságának
	+ terhelhetőségének
	+ megosztásának fejlesztése minden játék és feladat, ill. a célzott koncentrációs gyakorlatok végzése során
		- babzsák-gyakorlatok
		- tapsgyakorlatok
		- gyakorlatok kendővel
* ***LOGIKAI KÉSZSÉGEK***
	+ ***KAUZÁLIS GONDOLKODÁS:*** képes legyen képtörténetek időrendben való kirakására, ok-okozati viszonyok felismerésére, a történet elmesélésére (elemszám: 4 db)

***Emlékezet:***

* AUDITÍV EMLÉKEZET: a rövidtávú és késleltetett emlékezete minél több elemet legyen képes felölelni
	+ 3 szó megjegyzése, majd sok közül való kiválasztása
	+ 3/4 szóból álló szócsoportok megjegyzése, késleltetett felidézése
	+ rövid mondókák, versek tanulása

***Szociabilitás:***

* ***ÖNISMERET, ÖNÉRTÉKELÉS:*** sikerélményhez juttatás, önbizalom erősítése
* ***MOTIVÁLTSÁG:*** motiváció megalapozása és szinten tartása a közös játéktevékenység, ismeretszerzés terén

Forrás: [www.ujpestiegymi.hu/downloads/SNI\_segito\_nyomtatvany.doc](http://www.ujpestiegymi.hu/downloads/SNI_segito_nyomtatvany.doc)

Újpesti Általános Iskola és Egységes Gyógypedagógiai Módszertani Intézmény.

1041 Budapest, IV.,Venetiáner utca 26.